যে কারণে সেঞ্চুরির পর সেজদা করেন সাব্বির
সময়টা ভালো যাচ্ছিল না সাব্বির রহমানের। চারদিক থেকে সমালোচনা ধেয়ে আসছিল। ব্যাটেও রান আসছিল না। অবশেষে ব্যাট কথা বলল তার। নিউজিল্যান্ডের বিপক্ষে তৃতীয় ও শেষ ওয়ানডেতে অনিন্দ্যসুন্দর সেঞ্চুরি হাঁকিয়েছেন তিনি। এটিই তার ওয়ানডে ক্যারিয়ারে প্রথম তিন অংক ছোঁয়া ইনিংস।







পরম কাঙ্ক্ষিত স্কোর পেয়ে ভীষণ উচ্ছ্বসিত সাব্বির। এজন্য সৃষ্টিকর্তার প্রতি কৃজ্ঞতা জানাতেও ভুলেননি তিনি। কিউই পেসার টিম সাউদির বল কব্জির মোচড়ে ব্যাকওয়ার্ড স্কয়ার লেগে ঘুরিয়ে সিঙ্গেল নিয়ে তিন অংকের ম্যাজিক ফিগার স্পর্শ করেন এই হার্ডহিটার। প্রান্ত বদলের আগেই উল্লাসে ফেটে পড়েন। আনন্দের আতিশয্যে ব্যাট উঁচিয়ে শূন্যে লাফিয়ে ওঠেন। পরেই স্থির হয়ে মাঠে সেজদা করেন।




উদযাপনে এতেই ক্ষ্যান্ত হননি সাব্বির। ব্যাট উঁচু করে ধরে হাত দিয়ে কি যেন ইশারা করেন। দেখে মনে হয়েছে, ব্যাট কথা বলেছে। সমালোচকদের উদ্দেশ্যে এমন বার্তাই দিয়েছেন তিনি। এবার তোমরা চুপ।

সময়টা ভালো যাচ্ছিল না সাব্বির রহমানের। চারদিক থেকে সমালোচনা ধেয়ে আসছিল। ব্যাটেও রান আসছিল না। অবশেষে ব্যাট কথা বলল তার। নিউজিল্যান্ডের বিপক্ষে তৃতীয় ও শেষ ওয়ানডেতে অনিন্দ্যসুন্দর সেঞ্চুরি হাঁকিয়েছেন তিনি। এটিই তার ওয়ানডে ক্যারিয়ারে প্রথম তিন অংক ছোঁয়া ইনিংস।